b'\n_START_ARTICLE_\nPolicist\n_START_SECTION_\nEtimologija\n_START_PARAGRAPH_\nBeseda policija izvira iz latinske besede \xc2\xbbpolitia\xc2\xab, ki pomeni vladavina, kasneje pa je pomenila dr\xc5\xbeavna administracija. Policisti imajo pooblastila vlade za vzdr\xc5\xbeevanje zakona, ki ga sprejme vlada. V 51. \xc4\x8dlenu spisov \xc2\xbbThe Federalist Papers\xc2\xab\xc2\xa0je James Madison napisal: \xc2\xbb\xc4\x8de bi ljudje bili angeli, nobena vlada ne bi bila potrebna\xc2\xab. Te besede veljajo za tiste, ki slu\xc5\xbeijo vladi vklju\xc4\x8dno s policijo._NEWLINE_Splo\xc5\xa1en naziv za to funkcijo je policist, ki vzdr\xc5\xbeuje red in mir oziroma policist miru. \xc5\xa0erif je po navadi najvi\xc5\xa1ji policist v okraju. Oseba, ki nadome\xc5\xa1\xc4\x8da \xc5\xa1erifa, se imenuje namestnik. Pogosto ime za policista je \xc2\xbbcop\xc2\xab\xc2\xa0ali \xc2\xbbcopper\xc2\xab\xc2\xa0ti besedi izvirata iz Velike Britanije in pomenita nekoga, ki ulovi. Pogosti mit za besedo \xc2\xbbcopper\xc2\xab\xc2\xa0je, da se nana\xc5\xa1a na policistove gumbe, ki so po navadi narejeni iz bakra (copper). Beseda \xc2\xbbcop\xc2\xab\xc2\xa0izvira iz gel\xc5\xa1\xc4\x8dine in ima podoben pomen kot besede za\xc5\xa1\xc4\x8ditnik, vodja, \xc5\xa1ef. Besedi zvenita zelo podobno in imata podoben pomen. Izraz \xc2\xbbcounty mountie\xc2\xab\xc2\xa0je uporabljen specifi\xc4\x8dno v referenci s pode\xc5\xbeelsko policijo v Zdru\xc5\xbeenih Dr\xc5\xbeavah Amerike. Izraz \xc2\xbbmountie\xc2\xab\xc2\xa0se nana\xc5\xa1a na policista na konju._NEWLINE_Ko so izbirali ime za 110. kemijski element, so mislili izbrati ime \xc2\xbbpolitzium\xc2\xab\xc2\xa0(nem. policija), ker je \xc5\xa1tevilka 110 v Nem\xc4\x8diji \xc5\xa1tevilka za policijo, kjer so ta element tudi prvi\xc4\x8d sintetizirali.\n_START_SECTION_\nNaloge in funkcije\n_START_PARAGRAPH_\nOdgovornosti policista so razli\xc4\x8dne in se lahko razlikujejo znotraj enega politi\xc4\x8dnega konteksta do drugega. Tipi\xc4\x8dne naloge se nana\xc5\xa1ajo na ohranjanje miru, vzdr\xc5\xbeevanje zakona, varovanje ljudi in premo\xc5\xbeenja ter za preiskovanje kaznivih dejanj. Od policistov se pri\xc4\x8dakuje, da se odzovejo na razli\xc4\x8dne situacije, ki se lahko pojavijo, medtem ko so v slu\xc5\xbebi. Pravila in smernice narekujejo, kako se naj policisti obna\xc5\xa1ajo v skupnosti in v mnogih kontekstih dolo\xc4\x8dajo o tem kako so uniformirani policisti oble\xc4\x8deni. V nekaterih dr\xc5\xbeavah pravila in postopki narekujejo, da je policist dol\xc5\xbean sodelovati v kazenskem dogodku tudi, \xc4\x8de ni na dol\xc5\xbenosti. V mnogih dr\xc5\xbeavah imajo policisti tudi, \xc4\x8de niso na dol\xc5\xbenosti, policijska pooblastila._NEWLINE_V ve\xc4\x8dini zahodnih pravnih sistemov je glavna naloga policije, da vzdr\xc5\xbeuje red, ohranja mir z nadzorom javnosti in posledi\xc4\x8dno naznanitev in prijetje osumljencev, ki kr\xc5\xa1ijo zakon. Prav tako odvra\xc4\x8dajo zlo\xc4\x8dine z visokim ugledom policijskega dela. Ve\xc4\x8dina policijskih sil ima preiskovalne zmogljivosti. Policija ima zakonska pooblastila, da aretira in zadr\xc5\xbei osebe, obi\xc4\x8dajno to pooblastilo dobijo od sodnikov. Policisti se odzivajo tudi na klice v sili, skupaj z rutinskimi policijskimi komunikacijami. _NEWLINE_Policija je pogosto uporabljena kot storitev v sili, ki lahko zagotovi javno varnost na velikih zborovanjih, pri nesre\xc4\x8dah, pri iskanju in re\xc5\xa1evanju in v nesre\xc4\x8dah v cestnem prometu. Za zagotovitev hitrega odziva v nujnih primerih, policija pogosto uskladi svoje delovanje z gasilci in re\xc5\xa1evalci. V nekaterih dr\xc5\xbeavah posamezniki slu\xc5\xbeijo kot policisti in gasilci hkrati (kar ustvarja vlogo po\xc5\xbearne policije). V mnogih dr\xc5\xbeavah je enotna telefonska \xc5\xa1tevilka storitev, ki omogo\xc4\x8da, policiji, gasilcem ali re\xc5\xa1evalcem odzive v sili. Nekatere dr\xc5\xbeave, kot je Velika Britanija imajo predpisan ukazni postopek, za uporabo policije v ve\xc4\x8djih nesre\xc4\x8dah ali drugih primerih. Ukazna struktura zlat, srebrni in bronasti je sistem, ki je nastavljen tako, da izbolj\xc5\xa1a komunikacijo med terenskim policistom in kontrolno sobo. Obi\xc4\x8dajno je bronasti nadrejeni poveljnik policist na terenu, ki usklajuje sredi\xc5\xa1\xc4\x8de izrednih razmer, srebrni poveljnik je name\xc5\xa1\xc4\x8den v \xc2\xbbnadzorni sobi za incident\xc2\xab\xc2\xa0postavljen je za izbolj\xc5\xa1anje komunikacije s prizori\xc5\xa1\xc4\x8dem in zlat poveljnik je v kontrolni sobi in ima nadzor nad celotnim dogajanjem._NEWLINE_Policisti so odgovorni za prijetje prestopnikov z izdajanjem pozivov, ki lahko povzro\xc4\x8dijo nalo\xc5\xbeitev glob, zlasti za kr\xc5\xa1itve prometnih pravil. Izvr\xc5\xa1evanje prometne kontrole je pogosto in u\xc4\x8dinkovito dose\xc5\xbeena s policistom na motorju. Ti policisti svojemu motorju pravijo preprosto motor. Policisti so usposobljeni pomagat osebam v stiski, kot na primer ljudem, ki se jim pokvari vozilo kakor tudi ljudem, ki potrebujejo medicinsko pomo\xc4\x8d. Po navadi so usposobljeni v prvi pomo\xc4\x8di in o\xc5\xbeivljanju._NEWLINE_Obstajajo tudi nadzorniki parkov, ki imajo policijska pooblastila in vzdr\xc5\xbeujejo zakon v nacionalnih parkih, rekreacijskih obmo\xc4\x8djih in drugih divjinah v dr\xc5\xbeavi, voja\xc5\xa1ka policija pa vzdr\xc5\xbeuje zakon v vojski.\n_START_SECTION_\nPogoji za vstop v policijo in napredovanje\n_START_PARAGRAPH_\nV ve\xc4\x8dini dr\xc5\xbeav morajo kandidati, ki se \xc5\xbeelijo priklju\xc4\x8diti policiji, opraviti formalno izobra\xc5\xbeevanje. Ve\xc4\x8dina ljudi, ki se pridru\xc5\xbeijo policiji ima srednje\xc5\xa1olsko izobrazbo. V odgovor na to, so policije razvile \xc2\xbbhiter\xc2\xab\xc2\xa0program, s katerim imajo tisti z univerzitetno izobrazbo, dve do tri leta za napredovanje v vi\xc5\xa1ji rang (policisti ki delajo v preiskovalnih oddelkih imajo le druga\xc4\x8dne dol\xc5\xbenosti in ni nujno da imajo vi\xc5\xa1ji rang od policistov v civilu). V policiji so zaposleni tudi tistih ki imajo izku\xc5\xa1nje iz vojske in varovanja. V Zdru\xc5\xbeenih dr\xc5\xbeavah Amerike lahko vsaka zvezna dr\xc5\xbeava predpi\xc5\xa1e svoje standarde sprejetja glede starosti, izobrazbe, kazenske evidence in fizi\xc4\x8dne kondicije. V drugih dr\xc5\xbeavah lahko te standarde dolo\xc4\x8di lokalna policija. Vsaka lokalna policijska agencija ima svoje razli\xc4\x8dne zahteve._NEWLINE_Napredovanje ni samodejno, in po navadi zahteva od kandidata, da opravi zdravni\xc5\xa1ki pregled, intervju in ostale izbirne postopke. Napredovanje po navadi vklju\xc4\x8duje povi\xc5\xa1anje pla\xc4\x8de po drugi strani pa prina\xc5\xa1a povi\xc5\xa1anje odgovornosti, predvsem pa pove\xc4\x8danje administracije. Glede napredovanja ni nobenih negativnih posledic, kajti policisti z veliko delavnimi izku\xc5\xa1njami so cenjeni._NEWLINE_Odvisno od posamezne agencije, ampak na splo\xc5\xa1no po kon\xc4\x8danem dve letnem slu\xc5\xbeenju, se policisti lahko prijavijo za posebne polo\xc5\xbeaje, kot na primer detektiv, policist vodnik psa, policist na konju, policist motorist, policist na plovilu ali policist s strelnim oro\xc5\xbejem (v dr\xc5\xbeavah, kjer policija ni rutinsko oboro\xc5\xbeena)._NEWLINE_V nekaterih dr\xc5\xbeavah, na primer v Singapurju, se v vrstah policije dopolnjuje preko podobnega vpoklica kot v dr\xc5\xbeavno slu\xc5\xbebo v vojski. Kvalifikacije se lahko sprostijo/omilijo ali zvi\xc5\xa1ajo glede na me\xc5\xa1anico kandidatov. Na primer v Singapurju se kandidati soo\xc4\x8dajo s stro\xc5\xbejimi fizi\xc4\x8dnimi zahtevami za vid,imajo pa manj stroge akademske zahteve. Nekateri policisti se pridru\xc5\xbeijo kot prostovoljci, preko razli\xc4\x8dnih zahtev usposobljenosti.\n_START_SECTION_\nPla\xc4\x8da\n_START_PARAGRAPH_\nV nekaterih dru\xc5\xbebah so policisti pla\xc4\x8dani dobro, v primerjavi z ostalimi poklici, njihovo pla\xc4\x8dilo je odvisno od ranga in koliko let \xc5\xbee opravljajo ta poklic. V Zdru\xc5\xbeenih dr\xc5\xbeavah Amerike je povpre\xc4\x8dna letna pla\xc4\x8da policista v letu 2008 zna\xc5\xa1ala 52\xc2\xa0810 $ (46\xc2\xa0927 \xe2\x82\xac). V Zdru\xc5\xbeenem kraljestvu pa je bila med letoma 2011-12 povpre\xc4\x8dna letna pla\xc4\x8da policista 40\xc2\xa0402 \xc2\xa3 (51\xc2\xa0179 \xe2\x82\xac).\n_START_SECTION_\nSmrti na dol\xc5\xbenosti\n_START_PARAGRAPH_\nSmrt na dol\xc5\xbenosti je smrt, ki nastopi, ko policist oziroma policistka opravlja svoje dol\xc5\xbenosti. \xc4\x8ceprav imajo povi\xc5\xa1ano nevarnost, da so \xc5\xbertve umora, najve\xc4\x8d policistov \xc5\xa1e vedno umre v prometnih nesre\xc4\x8dah. Pogosteje so vpleteni v prometne nesre\xc4\x8de zaradi \xc4\x8dasa, ki ga pre\xc5\xbeivljajo v patruljah, usmerjanju prometa, dela ob policijskem avtu, ki stoji ob ali na cesti in v nevarnih zasledovanjih. V letu 2005 je bilo v Zdru\xc5\xbeenih dr\xc5\xbeavah Amerike zabele\xc5\xbeenih 156 smrti na dol\xc5\xbenosti, od tega je bilo 44\xc2\xa0% napadov na policiste, 35\xc2\xa0% povezanih z avtomobili (od tega le 3\xc2\xa0% smrti v povezavi z nevarnimi zasledovanji) ter smrti od drugih dejavnikov (sr\xc4\x8dni napad med aretacijo, zasledovanji, s padcem iz vi\xc5\xa1ine med zasledovanji, streljanem in podobno)._NEWLINE_Policisti, ki umrejo na dol\xc5\xbenosti, \xc5\xa1e posebej tisti, katere ubijejo osumljenci ali v nesre\xc4\x8dah, imajo velike pogrebe, ki se jih udele\xc5\xbei veliko \xc5\xa1tevilo policistov. Njihove dru\xc5\xbeine imajo pravico dobiti posebne pokojnine. Imena padlih policistov dajo pogosto na javne nagrobnike, kot na primer \xc2\xbbNational Law Enforcement Officers Memorial\xc2\xab\xc2\xa0v Zdru\xc5\xbeenih dr\xc5\xbeavah Amerike, \xc2\xbbNational Police Memorial\xc2\xab\xc2\xa0v Zdru\xc5\xbeenem kraljestvu in \xc2\xbbScottish Police Memorial\xc2\xab\xc2\xa0v \xc5\xa0kotski \xc5\xa1oli za policiste._NEWLINE_V Zdru\xc5\xbeenem Kraljestvu je v 10 letih od aprila 2000 bilo 143 smrti na dol\xc5\xbenosti. Od tega je bilo 54 smrtnih nesre\xc4\x8d na cesti, ko so se vozli na oziroma iz delovnega mesta, 46 smrti na cestah, ko so bili na dol\xc5\xbenosti, 23 smrti od naravnih dejavnikov na dol\xc5\xbenosti, 15 smrti je bilo povzro\xc4\x8denih od kaznivih dejanj in 5 v drugih nesre\xc4\x8dah. V Veliki Britaniji policisti po navadi nimajo pi\xc5\xa1tole, policisti v severni Irski pa so rutinsko oboro\xc5\xbeeni._NEWLINE_Policija v Singapurju je zabele\xc5\xbeila le 100 smrti v 21. stoletju in v Novi Zelandiji je bilo ubitih le 28 policistov od leta 1890.\n_START_SECTION_\nPosamezni primeri\n_START_PARAGRAPH_\nPolicist mora v\xc4\x8dasih uporabiti pi\xc5\xa1tolo, da pridr\xc5\xbei ali aretira osumljenca, ko ga ta privede v situacijo, da je ogro\xc5\xbeeno policistovo \xc5\xbeivljenje. Z nakazano uporabo strelnega oro\xc5\xbeja hitro prepre\xc4\x8dijo, umirijo ter vzpostavijo nadzor nad nastalo situacijo. Tako mora vsak policist to\xc4\x8dno poznati policijska pooblastila ter v katerih primerih lahko uporabi strelno oro\xc5\xbeje.\n_START_SECTION_\nOdgovornost\n_START_PARAGRAPH_\nVlade nekaterih dr\xc5\xbeav so predlagale, da bi civilisti kontrolirali policiste, tako bi zagotovili policijsko odgovornost in izpodrinili korupcijo v ministrstvih za pravosodje. Primeri, ki so bili predlagani so bili, da bi civilisti snemali policiste, kadar sumijo, da se policist ne obna\xc5\xa1a po pravilih oziroma \xc4\x8de sumijo, da se policist ne bo obna\xc5\xa1al po pravilih.'